CELEX: 62011CN0141
Language: hu
Date: 2011-03-21 00:00:00
Title: C-141/11. sz. ügy: A Södertörns Tingsrätt (Svédország) által 2011. március 21-én benyújtott előzetes döntéshozatal iránti kérelem — Torsten Hörnfeldt kontra Posten Meddelande AB

21.5.2011   
            
            
               HU
            
            
               Az Európai Unió Hivatalos Lapja
            
            
               C 152/16
            
         A Södertörns Tingsrätt (Svédország) által 2011. március 21-én benyújtott előzetes döntéshozatal iránti kérelem — Torsten Hörnfeldt kontra Posten Meddelande AB
   (C-141/11. sz. ügy)
   2011/C 152/29
   Az eljárás nyelve: svéd
   
      A kérdést előterjesztő bíróság
   
   Södertörns Tingsratt
   
      Az alapeljárás felei
   
   
      Felperes: Karl Torsten Hörnfeldt
   
      Alperes: Posten Meddelande AB
   
      Az előzetes döntéshozatalra előterjesztett kérdések
   
   A Tingsrätt azt kéri az Európai Unió Bíróságától, hogy válaszolja meg az alábbi, az életkoron alapuló hátrányos megkülönböztetés tilalma általános jogelvének, illetve a foglalkoztatás és a munkavégzés során alkalmazott egyenlő bánásmód általános kereteinek létrehozásáról szóló 2000/78/EK tanácsi irányelv (1) 6. cikkének értelmezésére vonatkozó kérdéseket:
   
               1.
            
            
               Az olyan nemzeti szabály, amely — mint a 67. életévről szóló szabály –életkoron alapuló eltérő bánásmódot eredményez, jogszerű lehet-e abban az esetben is, ha a szabály létrejöttének összefüggéséből vagy egyéb információkból nem lehet egyértelműen megállapítani, hogy a szabály milyen célt kíván szolgálni?
            
         
               2.
            
            
               A nyugdíjba vonulást szabályozó olyan nemzeti szabály, mint a 67. életévről szóló szabály, amely alól nincs kivétel, és amely nem vesz figyelembe olyan tényezőket, mint az a nyugdíj, amelyben az adott személy végül részesülhet, nem haladja-e meg a cél eléréséhez megfelelő és szükséges mértéket?
            
         
      (1)  HL L 303, 16. o.; magyar nyelvű különkiadás 5. fejezet, 4. kötet, 79. o.